aalso, das wird zwor ersch min 2. aber eventuell au für es wiili mol min letschte blog :) nochdem mier nämlich gester endlich en akku gfunde hend woni do au istecke chan het sich hüt usegstellt das dä eventuell min laptop in flamme ufgoh loh chönnt :) isches nid schön?! jo jetzt machi mi  halt wieder uf dsuechi noch ere gschidere lösig, also chunnt viellicht mol es wiili nüt me... hmjo, i loh mi vo däm aber nid ufhalte und verzell trotzdem chli vo mim läbe do!  Kulturschock chame däm ganze nid säge, aber es git notürlich scho ziemlichi unterschied..oder hend ier schomol rohe fisch mit sojasauce gesse?! :D hmjo, es schmeckt eigentlich gar nid so schlecht aber irgendwie isch dkonsistenz öppe die vo me weiche radiergummi :) hmjo, me isst was uf dä teller chunnt, und zum glück hets jo au no  octopus geh...*ironie an*  ne, susch gfallts mier eigentlich sehr guet do, dfamilie isch extrem nett (und chli...i bi grösser als alli :)) und sie chönd au eingermasse englisch. wenns halt mol nid goht verständigen mier üs mit händ und füess oder dixionaire.  i bin au flissig am japanisch lerne, so in etwa "watashi wa nihongo wo benkyousuru" :) slauft eigentlich gar nid so schlecht, stelled eu vor die sproch het au e grammatik! und dkyoko (gastschwöster) und dmotoko (gastmueter) sind au sehr  hilfsbereit und freuede sich ab jedem wörtli woni cha. i hoff notürlich trotzdem, dasi no in irgend e schuel cha go, aberjo seg anschiinend ebe no schwierig.  wasi vo osaka bisher gseh han (und das isch no nid viel) isch halt typisch grossstadt-mässig. und wenni säge grossstadt dän meinis au so..schätze mol die stadt het öppe soviel iwohner wie di ganz schwiiz. sonderlich schön isch sie nid, halt viel hochhüser, gschäfter, autos, lüt und vor allem...velos! :) i glaub es het me velos als autos in däre stadt  und vor jedem gebäude stönds zu hunderte umenand. i ha dän au gad eis übercho und bin gester schomol dur dstadt gradlet, hami scho fasch integriert gfühlt :)  jaa, das wärs dän für dä moment, es folgt sicher no me..morn gangi dän serscht mol go schaffe, mol luege wie das wird (obwohl i mier eigentlich immer no nid vorstelle chan, wasi dän gnau söll mache..mit mine immense japanisch-kenntnis, aber jo i gsehs jo).. i hoff eu gohts allne guet und dämfall bis zum nächsten mal! konnichiwa!  ps: föteli  folgen...